projecte-aina/catalan_government_crawling huggingface dataset:
El Programa disposa d'una etiqueta que pot passar a formar part de l'estratègia comunicativa dels diferents participants i actors del Programa seguint les indicacions tant generals com específiques del Manual de bones pràctiques en la comunicació i en l'ús dels crèdits de GEH.
En l'enllaç de sota, podeu trobar l'etiqueta i el manual.
Fins quan es pot utilitzar l'etiqueta?
Es pot fer ús de l'etiqueta i fer difusió de participar en el Programa mentre es compleixin les condicions generals i específiques i durant el termini establert en el manual.
Per altra banda, es deixarà d'utilitzar l'etiqueta quan no es compleixin les indicacions o bé quan es manifesti per voluntat expressa d'algun participant/actor o bé quan finalitzi el termini establert al manual.
Comprar reduccions d'emissions de GEH que s'han fet en un altre lloc.
Aquest mecanisme permet a organitzacions o ciutadans compensar aquelles emissions de GEH que anualment no han pogut reduir portant a terme mesures internes.
Exemples d'emissions que es poden compensar:
Per què parlem de compensació com una manera de reduir emissions que generen el canvi climàtic?
L'escalfament del planeta és un problema global, al contrari que altres problemes d'escala local (com la contaminació aire a les ciutats).
Per tant cada tona d'emissions de gasos amb efecte d'hivernacle reduïda en qualsevol lloc del planeta, contribueix a limitar l'escalfament global.
Les reduccions d'emissions que es poden comprar per a compensar emissions de GEH, no es compren tal qual, si no que es compren com a crèdits de GEH.
1 crèdit de GEH és una reducció d'emissions que equival a 1 tCO 2 equivalent reduïda i verificada.
Al mercat hi ha molts tipus de crèdits, uns que poden utilitzar-se al mercat de carboni regulat, que es creen per a donar compliment a compromisos obligatoris.
Com per exemple els compromisos obligatoris a nivell d'unió europea que tenen les instal·lacions de generació elèctrica i una sèrie d'instal·lacions del sector industrial.
També existeixen els crèdits del mercat de carboni voluntari que funciona fora dels règims regulats i permet a organitzacions i individus l'adquisició de crèdits per a compensar les seves emissions d'una manera voluntària.
Al mercat voluntari existeixen diferents tipus de crèdits com els VER-GS (Voluntary Emissions Reduction) generats per projectes voluntaris de reducció emissions d'acord amb l'estàndard Gold Standard i els VCU (Verified Carbon Unit) generats per projectes voluntaris de reducció emissions d'acord amb l'estàndard Verified Carbon Standard.
Els credits de GEH del Programa voluntari de compensació.
Els crèdits del mercat voluntari comentats anteriorment són per compensar emissions amb projectes que es desenvolupen en països tercers: països en desenvolupament o països emergents.
La particularitat dels crèdits de GEH generats en aquest Programa voluntari de compensació de la Generalitat de Catalunya, és que provenen de reduccions d'emissions verificades de projectes portats a terme per entitats que realitzen una tasca social a Catalunya.
L'Oficina Catalana del Canvi Climàtic estableix quatre principis bàsics per a la compensació d'emissions de gasos amb efecte d'hivernacle:
Calcular les emissions de GEH amb metodologies reconegudes,
Aquests principis es descriuen detalladament en el document que trobareu en el següent enllaç.
Els projectes de reducció d'emissions de GEH que realitzen les entitats socials que participen en el Programa a través de les diferents convocatòries generen unes reduccions d'emissions de GEH.
Verificació de la reducció d'emissions de GEH del projecte
Quan el projecte porta almenys un any posat en marxa, es verifica anualment la reducció d'emissions per part d'una entitat externa i durant un període de 4 anys.
Fruit de la verificació es realitza un informe de verificació on s'estableix la quantitat d'emissions de GEH reduïdes pel projecte anualment.
Aquest informe es lliura a l'entitat social promotora del projecte.
Una vegada lliurat aquest informe, l'OCCC genera el document de resolució i notificació de la creació dels crèdits de GEH.
El nombre de crèdits de GEH que es generen són proporcionals a la quantitat d'emissions de GEH reduïda i verificada (1 crèdit GEH = 1 tCO 2 equiv. reduïda).
L'OCCC lliura aquesta notificació a l'entitat social promotora i també ho comunica a l'entitat de compra venda per a que els registri per a la seva venda.
Cobrament per la venda dels crèdits de GEH
L'entitat de compra venda habilitada es posa en contacte amb l'entitat social per a demanar les seves dades fiscals i bancàries per tal de poder abonar a l'entitat social els diners corresponents quan es produeixi la venda dels crèdits.
L'entitat social promotora rebrà 10€ per crèdit de GEH venut del seu projecte.
Entitats, associacions, fundacions o organitzacions no governamentals que duguin a terme una tasca social a Catalunya.
Dins de les entitats que duen una tasca social a Catalunya, l'Oficina Catalana del Canvi Climàtic ha desenvolupat uns criteris per a les cooperatives i també per a les associacions.
Podeu consultar la informació a l'apartat 2.3 del Manual de suport per a promotors i compradors de crèdits de GEH, que trobareu a l'enllaç.
L'inventari d'emissions de GEH que cal presentar en el marc del Programa d'acords voluntaris, s'ha de realitzar en base a les directrius de la norma ISO 14064: part 1.
Per a facilitar la realització d'aquest inventari l'Oficina Catalana del Canvi Climàtic (OCCC) proporciona una eina de càlcul que ja incorpora els criteris i les directrius de la norma i que cal que utilitzin les organitzacions que van per procediment simplificat.
Aquesta eina permet que l'organització presenti l'inventari per autodelcaració.
Les organitzacions organitzacions que tenen un inventari complex i/o bé un elevat volum d'emissions, per a realitzar l'inventari poden utilitzar la calculadora de l'OCCC per a totes les categories d'emissions que estiguin incloses en l'eina i per a aquelles categories específiques o més complexes cal aplicar una metodologia de càlcul que es basi en els criteris de la ISO 14064: part 1.
Consulteu les eines de càlcul de l'inventari que us facilita el Programa
Les organitzacions que segueixen el Procediment Simplificat i per tant no cal que realitzin una verificació externa de l'inventari, en cada comunicació que facin a l'OCCC, han de seguir els següents passos:
Consulteu l'apartat com adherir-se i altres passos: l'enllaç avaluació si és la primera comunicació de dades o l'enllaç actuació a partir del segon any.
L'inventari no caldrà que passi una verificació quan és compleixin les següents condicions:
(1) Emissions de procés: emissions de GEH, diferents de les emissions de combustió, que es produeixen com a resultat de reaccions, intencionades o no, entre substàncies, o la seva transformació, incloent la reducció química o electrolítica de minerals metàl·lics, la descomposició tèrmica de substàncies i la formació de substàncies per utilitzar-les com a productes o matèries primeres per a processos.
S'exclouen les emissions de CO2 que provenen de processos químics o físics a partir de la biomassa (per exemple: fermentació del raïm per produir etanol, tractaments aeròbics de residus, altres).
(2) Per a valorar els requisits de procediment simplificat, es considera com a emissions totals, la suma de les emissions de l'abast 1 i 2 (tant per valorar el 5% de les emissions de procés com si l'organització té menys de 25.000 t CO2 eq).
(3) En el cas d'organitzacions que realitzen operacions de logística a l'estranger amb flota pròpia i aquesta és l'única condició per la qual l'organització hauria de seguir el procediment estàndard: Si el càlcul d'aquestes emissions el pot realitzar a partir del consum en litres o kilograms de combustibles, i la pròpia organització disposa d'una sistema fiable de recollida d'aquestes dades, aquest càlcul es podrà realitzar amb la calculadora d'emissions de GEH de l'OCCC i podrà seguir el procediment simplificat sense necessitat de verificació prèvia per un tercer.
Requisits dels verificadors que realitzen la verificació de l'inventari en el marc del Programa d'acords voluntaris
Les entitats col·laboradores que podran dur a terme les actuacions de verificació prèvies seran aquelles que compleixin amb els requisits següents:
Documentació tècnica per a la verificació
L'actuació d'aquestes entitats s'adequarà al Protocol de Verificació que estableix l'OCCC, i que té com a objectiu garantir que l'inventari de les emissions es realitza de conformitat amb la ISO 14064 (Part 1 sobre quantificació d'emissions de GEH), i que les dades i càlculs són fiables i correctes.
Cal tenir en compte que l'OCCC ha homologat verificacions o certificacions d'altres sistemes com el cas ISO14064, GRI-G4, EMAS o PAES.
Veure requisits especials en aquests casos en l'enllaç: Homologacions verificació d'inventari.
En tot cas, els verificadors que porten a terme aquestes verificacions també han de complir amb els requisits establerts per als verificadors d'inventaris en el marc del Programa d'acords voluntaris.
Entitats i verificadors habilitats
S'accepten acreditacions de: verificadors d'emissions de gasos amb efecte d'hivernacle, verificadors de sistemes de gestió mediambiental EMAS i de verificadors ISO 14064 (en el cas de que hi hagi alguna entitat i verificador acreditat).
Les organitzacions que no compleixen els requisits per a seguir el procediment simplificat, actuen en el Programa d'acord amb el procediment estàndard i en cada comunicació que facin a l'OCCC, han de seguir els següents passos:
L'entitat de verificació ha de dur a terme la validació de les dades i la metodologia de l'inventari d'emissions.
Consulteu les entitats i el personal tècnic habilitat a l'enllaç Entitats i personal habilitat per a verificar inventari.
Cal tenir en compte que l'OCCC ha homologat verificacions o certificacions d'altres sistemes com el cas d'organitzacions que tenen una declaració ambiental EMAS verificada, Ajuntaments que tenen Plans d'Acció per a l'Energia Sostenible (PAES), organitzacions que verifiquen l'inventari sota la ISO14064 i organitzacions que disposen d'una memòria de sostenibilitat conforme la guia de GRI (versió 4).
En aquests casos consulteu els requisits concrets en l'apartat: Homologacions verificació d'inventari.
Consulteu l'apartat com adherir-se i altres passos: l'enllaç avaluació si és la primera comunicació o l'enllaç actuació a partir del segon any.
L'inventari caldrà que passi una verificació quan és compleixin les següents condicions:
En cas que l'organització compleixi amb alguna de les 4 condicions caldrà que l'inventari d'emissions de GEH que presenti l'organització en el marc d'aquest Programa cada any estigui verificat per una entitat externa independent.
(1) Emissions de procés: emissions de GEH, diferents de les emissions de combustió, que es produeixen com a resultat de reaccions, intencionades o no, entre substàncies, o la seva transformació, incloent la reducció química o electrolítica de minerals metàl·lics, la descomposició tèrmica de substàncies i la formació de substàncies per utilitzar-les com a productes o matèries primeres per a processos.
S'exclouen les emissions de CO 2 que provenen de processos químics o físics a partir de la biomassa (per exemple: fermentació del raïm per produir etanol, tractaments aeròbics de residus, altres).
(2) Per a valorar els requisits es considera com a emissions totals, la suma de les emissions de l'abast 1 i 2 (tant per valorar el 5% de les emissions de procés com si l'organització té menys de 25.000 t CO 2 eq).
(3) En el cas d'organitzacions que realitzen operacions de logística a l'estranger amb flota pròpia i aquesta és l'única condició per la qual l'organització hauria de seguir el procediment estàndard: Si el càlcul d'aquestes emissions el pot realitzar a partir del consum en litres o kilograms de combustibles, i la pròpia organització disposa d'una sistema fiable de recollida d'aquestes dades, aquest càlcul es podrà realitzar amb la calculadora d'emissions de GEH de l'OCCC i podrà seguir el procediment simplificat sense necessitat de verificació prèvia per una entitat externa.
L'Oficina Catalana del Canvi Climàtic (OCCC), va visitar les instal·lacions de Fundació Mas Xirgu (Gironès), el 27 de novembre de 2019, en el marc del Programa d'acords voluntaris per a la reducció d'emissions de GEH.
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ tant les dades autodeclarades de l'inventari com les mesures implementades.
Fundació Mas Xirgu és una entitat d'economia social que gestiona centres i serveis amb l'objectiu de generar ocupació i inserir persones amb discapacitat mitjançant l'oferta laboral en el Centre Especial de Treball o en l'àmbit de treball ordinari, a la comarca del Gironès.
Està adherida des de l'any 2013 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gas natural de les instal·lacions i les emissions directes derivades del transport propi per carretera (gasolina i dièsel).
També inclou les emissions indirectes derivades del consum elèctric i altres emissions indirectes derivades del consum d'aigua.
Les emissions globals s'han reduït un 45% entre 2017 i 2018.
El principal motiu és la contractació d'energia procedent de fonts 100% renovables per a una gran part del consum, que es va portar a terme a mitjans d'any, contribuint així a una disminució del 82% de les emissions derivades de l'electricitat.
Les emissions derivades del consum de gas natural han disminuït un 12%, així com també disminuint-ho han fet les emissions derivades del consum d'aigua.
Les emissions derivades del transport propi per carretera han incrementat un 2% degut a que s'han realitzat més desplaçaments.
Durant l'any 2018 no hi ha hagut emissions fugitives de gasos fluorats en els equips de clima i refrigeració.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment Fundació Mas Xirgu ha posat en marxa en el marc del Programa dels acords voluntaris.
Les mesures més significatives que s'han implementat són:
Cal agrair a l'organització i en especial a Elisabet Riera, responsable de qualitat i medi ambient de la Fundació Mas Xirgu, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de Club Vela Blanes de Blanes (La Selva), el 25 d'octubre de 2019, en el marc del Programa d'acords voluntaris per a la reducció d'emissions de GEH.
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ tant les dades autodeclarades de l'inventari com les mesures implementades.
Club Vela Blanes és un port esportiu de Blanes, de la comarca de la Selva.
Està adherit des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gas natural per a les instal·lacions i a les emissions derivades del transport propi per carretera en turismes gasolina i dièsel.
També s'inclouen les emissions indirectes derivades del consum elèctric i altres emissions indirectes derivades del transport extern de viatges comercials en AVE i del consum d'aigua.
Les emissions globals han disminuït un 78% entre 2017 i 2018.
El principal motiu és la compra d'electricitat procedent de fonts 100% renovables, que ha contribuït a que les emissions de GEH derivades del consum elèctric esdevinguin 0.
Una altra raó ha estat la disminució del 22% de les emissions derivades del transport propi en turismes dièsel i gasolina, degut a una reducció dels desplaçaments l'any 2018..
Les emissions derivades del transport extern de viatges comercials en AVE ha disminuït un 18% i les emissions derivades del consum d'aigua han disminuït un 10% com a conseqüència d'un decreixement en l'activitat.
No obstant, les emissions derivades del consum de gas natural pràcticament s'han mantingut constants respecte 2017.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment el Club Vela Blanes ha posat en marxa en el marc del Programa dels acords voluntaris.
Les mesures més significatives que ha implementat van adreçades a la reducció del consum elèctric del Port.
En la visita també es va poder comprovar la implementació de les següents mesures:
Cal agrair a l'organització i en especial a Hector Espadas, gerent del Club i a Isolda Trilla, tècnica externa, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de la Universitat de Vic-Universitat Central de Catalunya (Osona), el 2 de desembre de 2019, en el marc del Programa d'acords voluntaris per a la reducció d'emissions de GEH.
L'objectiu d'aquestes visites és establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ tant les dades autodeclarades de l'inventari com les mesures implementades.
La Universitat de Vic-Universitat Central de Catalunya és una universitat privada i amb sistema propi de control públic regida per la Fundació Universitària Balmes ubicada a Vic (Osona).
Està adherida des de l'any 2014 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gas natural per a la calefacció, les emissions derivades del transport propi de l'organització i les emissions fugitives de gasos fluorats en els equips de clima i refrigeració.
Respecte a les emissions indirectes, s'inclouen les emissions derivades del consum elèctric, el qual prové de fonts 100% renovables, i altres emissions indirectes derivades del transport extern de viatges comercials per carretera, en tren i avió.
També les emissions indirectes procedents del transport extern de distribució, el transport extern in itinere, el tractament de residus de paper/cartró, el consum d'aigua i el consum elèctric de les sales de videoconferències de la Universitat.
Les emissions globals han disminuït un 25% entre 2017 i 2018.
Tot i l'increment del 16% del consum elèctric degut a una major activitat, les emissions que se'n deriven esdevenen 0 gràcies a la compra d'energia 100% renovable.
Les emissions derivades del transport extern in itinere han disminuït un 2% degut a que el nombre de treballadors i estudiants de la Universitat ha disminuït un 0,17%.
Durant aquest any han estat necessàries menys recàrregues de gasos refrigerants.
Les emissions derivades del consum de gas natural han incrementat un 18% i les emissions derivades del transport propi han incrementat un 14% degut a l'activitat de l'organització, mentre que les derivades del transport extern de viatges comercials i el transport de distribució han disminuït un 57% (s'han realitzat menys desplaçaments en avió) i un 7%, respectivament.
Les emissions derivades del tractament de residus de paper/cartró han incrementat un 17% i les derivades del consum d'aigua, un 13%.
Durant la visita s'ha pogut comprovar la implementació de les mesures de reducció d'emissions que fins al moment la Universitat de Vic-Universitat Central de Catalunya ha posat en marxa en el marc del Programa dels acords voluntaris.
Les mesures més significatives que s'han implementat són:
Cal agrair a l'organització i en especial a Cristina Comerma, Responsable de Sostenibilitat, Benestar i Seguretat Laboral, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de Bodegues Sumarroca, SL de Subirats (Alt Penedès), el 30 d'octubre de 2019, en el marc del Programa d'acords voluntaris per a la reducció d'emissions de GEH.
Bodegues Sumarroca, SL és una bodega que elabora caves i vins ecològics de Subirats (Alt Penedès).
Està adherida des de l'any 2016 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gasoil en les calderes per escalfar l'aigua de la planta de producció i a les emissions derivades del consum de dièsel pel transport propi de l'organització.
S'inclouen també les emissions indirectes derivades del consum elèctric en les oficines i les plantes de producció, i altres emissions indirectes derivades del tractament de residus de les fraccions de vidre i paper/cartró.
Les emissions globals han disminuït un 14% entre 2017 i 2018.
Inicialment cal valorar que la producció de vi i cava aquest any ha davallat un 7,2%, per la qual cosa s'ha consumit menys energia.
Paral·lelament, les emissions derivades del consum elèctric s'han reduït en un 24% degut a la disminució del 7% del consum d'energia gràcies a la implementació de mesures de reducció associades al canvi de lluminàries a LED i a la instal·lació de detectors de presència en algunes de les sales, i també gràcies a la disminució del 18% del mix elèctric de xarxa.
No obstant, les emissions derivades del consum de gasoil s'han incrementat un 7% degut a l'augment en el consum del grup electrogen que es lloga en verema, del qual s'ha fet un major ús.
Les emissions derivades del transport propi han incrementat un 10% i les emissions derivades del tractament de residus han augmentat un 17%.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment Bodegues Sumarroca, SL ha posat en marxa en el marc del Programa dels acords voluntaris.
Les mesures més significatives que s'han implementat són:
En la visita també es va poder comprovar la implementació de dues mesures les quals es van plantejar aquest any però ja s'han implementat durant aquest 2019:
Cal agrair a l'organització i en especial a l'Òscar Llombart Gispert, enòleg i director tècnic, i Imma Canales, cap de qualitat i medi ambient, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de Fundació Ramón Noguera de Girona (Gironès), el 8 d'octubre de 2019, en el marc del Programa d'acords voluntaris per a la reducció d'emissions de GEH.
La Fundació Ramón Noguera és una organització integrada per quatre entitats d'iniciativa social sense ànim de lucre i que té com a finalitat la creació i la gestió de serveis adreçats a persones amb discapacitat intel·lectual i a infants amb trastorns en el seu desenvolupament, a la comarca del Gironès.
Està adherida des de l'any 2013 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions indirectes derivades del consum d'energia elèctrica per a la climatització, el funcionament dels aparells i la il·luminació de les oficines.
L'organització no disposa de consum de combustibles fòssils per a la calefacció ni flota de vehicles pròpia.
Les emissions globals s'han reduït un 57% entre 2017 i 2018.
El principal motiu és la compra d'electricitat procedent de fonts 100% renovables a partir del segon trimestre de l'any.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment Fundació Ramón Noguera ha posat en marxa en el marc del Programa dels acords voluntaris.
Les mesures més significatives que s'han implementat són:
Cal agrair a l'organització i en especial a Elisabet Riera, responsable de qualitat i medi ambient del Grup Fundació Ramón Noguera, per la seva col·laboració.